Държавен вестник, бр. 96, 2016 г., стр. 125

БРОЙ  96	
Д Ъ Р Ж А В Е Н  В Е С Т Н И К 	
СТР.  125  
(4) Когато продуктите по ал. 1 са в насипно 
състояние, информацията по ал. 1, 2 и 3 се 
посочва в придружаващите ги документи.
Чл. 10. (1) Опаковката на торовете, подо-
брителите на почвата, биологично активните 
вещества и хранителните субстрати трябва да 
бъде затворена по такъв начин или с такова 
устройство, че при отваряне устройството, 
затварящата пломба или самата опаковка да 
се поврежда непоправимо. 
(2) Опаковките на торове, подобрители на 
почвата, биологично активни вещества, хра-
нителни субстрати, предназначени за употреба 
само при саксийни растения, са с вместимост 
до 1 литър/килограм включително.
Чл. 11. Етикетирането и опаковането на 
ЕО торовете се извършва съгласно чл. 10, съ-
ответно чл. 12 от Регламент (ЕО) № 2003/2003 
на Европейския парламент и на Съвета от 
13 октомври 2013 г. относно торовете, наричан 
по-нататък „Регламент (ЕО) № 2003/2003“.
Г л а в а  ч е т в ъ р т а
КОНТРОЛ ВЪРХУ ТОРОВЕТЕ, ПОДОБРИ-
ТЕЛИТЕ НА ПОЧВАТА, БИОЛОГИЧНО 
АКТИВНИТЕ ВЕЩЕСТВА И ХРАНИТЕЛ-
НИТЕ СУБСТРАТИ
Чл. 12. Земеделските стопани водят за-
писи за употребените количества и видове 
торове, подобрители на почвата, биологично 
активни вещества, хранителни субстрати 
чрез попълването на дневник за проведените 
растителнозащитни мероприятия и торене 
по образец.
Чл. 13. (1) Контролът при пускането на 
пазара и употребата на торове, подобрители на 
почвата, биологично активни вещества, хра-
нителни субстрати се осъществява от инспек-
торите по растителна защита на областните 
дирекции по безопасност на храните (ОДБХ).
(2) Контролът по ал. 1 се извършва чрез 
планови и внезапни проверки и проверки при 
наличие на данни за нарушение.
(3) Централното управление на БАБХ 
изготвя план за извършване на планови про-
верки за текущата календарна година, който 
се утвърждава от изпълнителния директор 
на БАБХ.
(4) Проверка при наличие на данни за на-
рушение се извършва в срок до два работни 
дни от установяването на такива данни или от 
подаване на сигнал за нарушение. Сигналът 
се отразява в дневник за подадените жалби 
и сигнали.
(5) За извършените проверки ОДБХ из-
готвят и подават в ЦУ на БАБХ ежемесечни 
доклади.
Чл. 14. (1) Контролът при пускането на 
пазара и употребата на торове, подобрители 
на почвата, биологично активни вещества, 
хранителни субстрати обхваща:
1. пуснатите на пазара продукти; 
2. лицата, които пускат на пазара и упо-
требяват продуктите;
3. документацията, свързана с пускането 
на пазара и употребата на продуктите.
(2) Контролът по ал. 1 се извършва в мес-
тата на и при:
1. предлагането за продажба на торовете, 
подобрителите на почвата, биологично ак-
тивните вещества и хранителните субстрати, 
декларирането им за допускане за свободно 
обръщение, съхраняването и доставката им;
2. употребата им от земеделския стопанин.
(3) Контролът по ал. 1 се извършва по 
отношение на:
1. съответствието на продуктите с показа-
телите, обявени от производителя им;
2. опаковането и етикетирането на про-
дуктите;
3. начин на съхранение и употреба;
4. изискванията към документацията на 
съответните продукти.
Чл. 15. (1) За извършването на проверките 
по чл. 13, ал. 2 инспекторите по растителна 
защита съставят констативни протоколи в 
три екземпляра, един от които връчват на 
проверяваното лице. 
(2) При проверките на торове, подобрители 
на почвата, биологично активни вещества 
и хранителни субстрати инспекторите по 
растителна защита вземат контролна проба 
в три повторения по ред, определен в при-
ложение № 1.
(3) Контролните проби са с предназначение:
1. проба за изследване при условията и в 
лабораториите по чл. 137 от Закона за защита 
на растенията; 
2. арбитражна проба, която се съхранява 
в ОДБХ три месеца след приключване на из-
следването по т. 1, освен ако не е уговорено 
друго между страните;
3. проба, която се предоставя на проверя-
ваното лице.
(4) Вземането на контролните проби се 
удостоверява с протокол. Екземпляр от про-
токола се връчва на проверяваното лице.
Чл. 16. (1) Когато в резултат на лабораторен 
анализ се установи несъответствие на продукт 
с показателите, обявени от производителя на 
продукта, ЦУ на БАБХ изготвя становище за 
несъответствие и писмено уведомява ОДБХ 
за резултатите от изпратените проби.
(2) Допустимите отклонения, разрешени 
по отношение на обявеното съдържание на 
хранителните елементи за торове, подобрители 
на почвата, биологично активни вещества, 
хранителни субстрати са определени в при-
ложение № 2, а допустимите отклонения за 
ЕО торовете – в Приложение II от Регламент 
(ЕО) № 2003/2003.